b'\n_START_ARTICLE_\nDimije\n_START_PARAGRAPH_\nDimije (tudi tur\xc5\xa1ke hla\xc4\x8de, \xc5\xa1alvare) so zelo \xc5\xa1iroke, do gle\xc5\xbenjev segajo\xc4\x8de \xc5\xbeenske hla\xc4\x8de, ki so jih sprva nosile muslimanke, predvsem Turkinje. V gle\xc5\xbenju so nagubane in stisnjene s trakom. V Evropi so postale priljubljene, ko jih je na za\xc4\x8detku 20. stoletja predstavil Ballets Russes. Takrat so jih nosile \xc5\xbeenske kot ve\xc4\x8derno obleko, vrh priljubljenosti pa so dosegle v 30. letih 20. stoletja.'